Suplimentarea finanțării proiectelor de mobilitate militară, decisă în luna iunie
Consiliul European va lua în luna iunie o decizie cu privire la finanțarea programelor de mobilitate militară pentru actualul cadru bugetar și, în urma deciziei, Parlamentul European va aproba ori o ajustare a bugetului actual, ori înființarea unui fond care să finanțeze proiectele respective, a declarat, vineri, Siegfried Mureșan, coraportor al PE pentru cadrul financiar multianual 2028-2034, în cadrul unei conferințe de presă pe care a susținut-o la București.